Mer sind in Yverdon aacho und hend denn au grad d Qual vo de Wahl gha! Mer hend ois geiniget zerscht zäme id Usstellig "Swiss-Love" z ga. S isch wie en Kinofilm, doch mer chan uuswähle, was mer wett gse und meh erfahre drüber. S sind 3 Mal 4 Fortsetzige möglich gsi (allerdings immer die gliiche). Die  Usstellig isch würkli no luschtig, mer sind ois zimlich einig, das isch di beschti Usstellig in Yverdon. Nachdem mer fasch ali Szene mal aaglueget hend (s het so en kuule "Loop-Usgang" gha) hemmer ois geiniget d Wulche no zäme aazluege, denn simmer bis zum Arteplagewächsel frei gsi. Au d Wulche isch super, sich so richtig im Näbel z verlüüre!  Leider hemmer d Usstellig "Oui!" nöd chönne bsueche will en Blitz iigschlage het und so isch di Eintägig Ehe für ois Tabu gsi...  Au guet gfalle het ois d  Usstellig "Circuit" wommer sich chan fühle wie en Spitzesportler bi emne Wettkampf oder s Publikum spile (leider hemmer keis Velo me verwütscht). Mer hend au no Schmerze gspürt im "Signal Doleur", doch denn hemmer scho müesse ga. Am Usgang hemmer denn no es Paar Lüüt vo de Klass 3b gfunde und mit ihne chli chöne Erfahrige uustusche. Mer hend denn doch no müesse es bitzeli stresse, vor allem will mer nöd gwüsst hend, dasd de Zug nöd uf Gleis 1 Fahrt... Uf em Zug hemmer denn aber doch Fun gha (stichwort  Wurscht)...